hotchpotch/miracl-hf-unified huggingface dataset:
ইউয়ান মাকগ্রেগার
ইউয়ান গর্ডন মাকগ্রেগার ওবিই (স্কটিশ: Ewan Gordon McGregor; ; জন্ম: ৩১শে মার্চ, ১৯৭১) হলেন একজন স্কটিশ অভিনেতা। তিনি স্বাধীন নাট্যধর্মী চলচ্চিত্র, বিজ্ঞান কল্পকাহিনীমূলক মহাকাব্যিক চলচ্চিত্র ও সঙ্গীতধর্মী চলচ্চিত্রে অভিনয় করে বিশ্বব্যাপী পরিচিতি লাভ করেন।
মাকগ্রেগারের প্রথম পেশাদারী কাজ ছিল ১৯৯৩ সালে ব্রিটিশ চ্যানেল ফোরের ধারাবাহিক "লিপস্টিক অন ইওর কলার"। তার অন্যান্য উল্লেখযোগ্য চরিত্র ভূমিকা হল নাট্যধর্মী "ট্রেনস্পটিং" (১৯৯৬) ও "টি২ ট্রেনস্পটিং" (২০১৭) ছবিতে হেরোইন আসক্ত মার্ক রেনটন, "স্টার ওয়ার্স" ত্রয়ীতে (১৯৯৯-২০০৫) জেডি ওবি-ওয়ান কেনবি, সঙ্গীতধর্মী "মুলাঁ রুজ!" (২০০১) এ কবি ক্রিশ্চিয়ান, "বিগ ফিশ" (২০০৩) এ এডওয়ার্ড ব্লুম, "রোবটস" (২০০৫) এ রোডনি কপারবটম, "অ্যাঞ্জেলস অ্যান্ড ডিমনস" (২০০৯) এ কামেরলেঙ্গো ফাদার প্যাট্রিক ম্যাককেনা, "দ্য ঘোস্ট রাইটার" (২০১০) এ "ভূত", প্রণয়ধর্মী হাস্যরসাত্মক নাট্য "স্যালমন ফিশিং ইন দ্য ইয়েমেন" (২০১১) এ ডক্টর আলফ্রেড জোন্স, প্রণয়ধর্মী কাল্পনিক "বিউটি অ্যান্ড দ্য বিস্ট (২০১৭) এ লুমিয়ের।
মাকগ্রেগর ২০১৭ সালে এফএক্স চ্যানেল প্রচারিত ধারাবাহিক ফার্গোর তৃতীয় মৌসুমে অভিনয়ের জন্য শ্রেষ্ঠ মিনি ধারাবাহিক বা টেলিভিশন চলচ্চিত্র অভিনেতা বিভাগে গোল্ডেন গ্লোব পুরস্কার লাভ করেন। এছাড়া তিনি "মুলাঁ রুজ" ও "স্যালমন ফিশিং ইন দ্য ইয়েমেন" ছবিতে তার ভূমিকার জন্য শ্রেষ্ঠ সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৯৭ সালে তিনি "এম্পায়ার" ম্যাগাজিনের করা "সর্বকালের সেরা ১০০ চলচ্চিত্র তারকা" তালিকায় ৩৬তম স্থান অধিকার করেন। ২০০৪ সালে বিবিসির ভোটের ফলাফলে দেখা যায় তিনি ব্রিটিশ সংস্কৃতির ৪র্থ প্রভাবশালী ব্যক্তি। তিনি দাতব্য কাজের সাথে জড়িত এবং ২০০৪ সাল থেকে ইউনিসেফ যুক্তরাজ্যের দূত হিসেবে নিযুক্ত রয়েছেন। ২০১৬ সালে তিনি বাফটা ব্রিটানিয়া হিউম্যানিটারিয়ান পুরস্কার লাভ করেন।
মাকগ্রেগার ১৯৭১ সালের ৩১শে মার্চ স্কটল্যান্ডের পার্থে জন্মগ্রহণ করেন। তার শৈশব কাটে ক্রিয়েফে। তার পিতা জেমস চার্লস স্টুয়ার্ট "জিম" মাকগ্রেগার ছিলেন ক্রিয়েফের মরিসন্‌স একাডেমির শিক্ষক। তার মাতা ক্যারল ডায়ান (প্রদত্ত নাম: লসন) ছিলেন ক্রিয়েফ হাই স্কুলের শিক্ষক ও ডান্ডির কিংসপার্ক স্কুলের উপ-প্রধান শিক্ষক। তার বড় ভাই কলিন (জন্ম ১৯৬৯) রয়্যাল এয়ার ফোর্সের টর্নেডো জিআরফোর পাইলট। তার মামা অভিনেতা ডেনিস লসন এবং তার মামী শিলা গিশ একজন অভিনেত্রী। কে কারাম ও লু গিশ তার মামাতো বোন।
মাকগ্রেগার ক্রিয়েফের মরিসন্‌স একাডেমিতে পড়াশুনা করেন। ১৬ বছর বয়সে স্কুল ত্যাগ করার পর তিনি পার্থ থিয়েটারে মঞ্চ সহকারীর কাজ করতেন এবং কার্ককাল্ডি কলেজ অব টেকনোলজিতে নাট্যতত্ব বিষয়ে একটি কোর্স করেন। ১৮ বছর বয়সে তিনি লন্ডনের গাইডহল স্কুল অব মিউজিক অ্যান্ড ড্রামাতে নাট্যতত্ত্ব বিষয়ে পড়াশুনার জন্য ভর্তি হন।
সাতবাড়িয়া ইউনিয়ন
সাতবাড়িয়া ইউনিয়ন নামে বাংলাদেশে মোট ৪টি ইউনিয়ন রয়েছে।
সাতবাড়িয়া ইউনিয়ন দ্বারা বুঝানো যেতে পারে:
মিয়া মিচেল
মিয়া মিচেল (জন্ম ১৮ আগষ্ট, ১৯৯৩) হলেন একজন অষ্ট্রেলিয়ান অভিনেত্রী এবং গায়িকা। তিনি অষ্ট্রেলিয়ান টেলিভিশন চ্যানেল নাইট নেটওয়ার্ক-এ প্রচারিত ছোট পর্দার শিশুতোষ ধারাবাহিক "মোর্টিফাইড"-এ ব্রিটানি ফ্লুম হিসেবে , এবং আরেক অষ্ট্রেলিয়ান টেলিভিশন চ্যানেল সেভেন নেটওয়ার্ক-এ প্রচারিত কিশোর-কিশোরীদের গল্প সমৃদ্ধ দৃশ্যকাব্যের ধারাবাহিক "ট্রাপড"-এ নাতাশা হ্যাম-হিসেবে তার ভূমিকা সমূহের জন্য বিশেষভাবে পরিচিত। মার্কিন দর্শকদের জন্য, তিনি বর্তমানে মার্কিন টেলিভিশন চ্যানেল ফ্রিফর্ম-এ প্রচারিত পারিবারিক ঘটনাবহুল দৃশ্যকাব্যের জনপ্রিয় ধারাবাহিক "দ্য ফোস্টার্স"-এ ক্যামিল এডামস ফোস্টার হিসেবে অভিনয় করছেন। এছাড়াও তিনি, জনপ্রিয় মার্কিন গায়ক এবং অভিনেতা রস লিঞ্চ-এর সাথে মার্কিন শিশুতোষ টেলিভিশন চ্যানেল ডিজনি চ্যানেল-এর ২০১৩ সালে মুক্তিপ্রাপ্ত চলচ্চিত্র "টিন বিচ মুভি" এবং ২০১৫ সালে মুক্তিপ্রাপ্ত "টিন বিচ ২"-এ ম্যাকেনজি হিসেবে পার্শ চরিত্রে অভিনয় করেছেন।
মিয়া মিচেলের জন্ম, অষ্ট্রেলিয়ার নিউ সাথ ওয়েলস রাজ্যের লিসমোর শহরে। তার বাবা, এলেক্স, পেশায় একজন টেক্সি চালক, যদিও তার মা, জিল, শিক্ষা কার্যক্রমে কাজ করেন। মিচেলের একজন ছোট ভাই রয়েছেন, যার নাম চার্লি। তিনি গিটার বাজাতে পারেন, যেটি তার অভিনীত বিভিন্ন ছোট পর্দার নাটক এবং চলচ্চিত্র সমূহে প্রদর্শিত হয়েছে। তিনি খুব কম বয়েসেই তা বাজানো রপ্ত করেন। তিনি লিসমোর শহরে অবস্থিত ট্রিনিটি ক্যাথলিক কলেজ, লিসমোর-এ পড়াশোনা করেছেন।
মিচেল সর্বপ্রথম তার স্কুলের বিভিন্ন মঞ্চায়ন এবং স্থানীয় নাট্যকলা সমূহের মঞ্চায়নে অভিনয় করার মাধ্যমে তার অভিনয় জীবন শুরু করেন। যখন তিনি অষ্ট্রেলিয়ান টেলিভিশন চ্যানেল নাইট নেটওয়ার্ক-এ প্রচারিত ছোট পর্দার শিশুতোষ ধারাবাহিক মোর্টিফাইড-এ ব্রিটানি ফ্লুম চরিত্রে অভিনয় করছিলেন, তখন মাত্র ১২ বছর বয়সে প্রতিভা সন্ধানকারী সংস্থার দ্বারা আবিষ্কৃত হন এবং কর্মজীবনের সাফল্য অর্জন করেন। "মোর্টিফাইড" ধারাবাহিকটি দুটি সিজন এবং সর্বমোট ২৬ পর্ব সম্প্রচারের পর শেষ হয়, যে পর্ব গুলো ২০০৬ সালের ৩০শে জুন থেকে ২০০৭ সালের ১১ই এপ্রিল পযন্ত দেখানো হয়েছিল। অষ্ট্রেলিয়ান ধারাবাহিক "মোর্টিফাইড"-এ অভিনয় করায় কার সাফল্য অর্জন হওয়ার কারণে, তিনি অষ্ট্রেলিয়ান ছোট পর্দার ধারাবাহিক "ট্রাপড"-এ অভিনয় করা শুরু করেন এছাড়াও এর উত্তরসূরী, শিশুতোষ দৃশ্যকাব্যের ধারাবাহিক "কেস্টাওয়ে"-এ নাতাশা হ্যামিল্টন হিসেবেও অভিনয় করেন। এছাড়াও তিনি ব্রিটিশ টেলিভিশন চ্যানেল বিবিসি ওয়ান-এ প্রচারিত কল্পবিজ্ঞান দৃশ্যকাব্যের জনপ্রিয় ধারাবাহিক "ডক্টর হু"-এর স্পিনঅফ বা এর সংযুক্ত ধারাবাহিক "কে-নাইন"-এ অভিনয় করেন, ধারাবাহিকটি মূলত "ডক্টর হু" ধারাবাহিকটির একটি রোবট কুকুরের চরিত্র কে-নাইন'কে নিয়ে তৈরী।
মার্কিন যুক্তরাষ্ট্রে তার অভিনীত সর্বপ্রথম ছোট পর্দার ধারাবাহিকটি হল, জনপ্রিয় মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস দৃশ্যকাব্যের ধারাবাহিক "জেসি"।
জনপ্রিয় মার্কিন ম্যাগাজিন এন্টারটেইনমেন্ট উইকলি-এর তথ্য অনুযায়ী, ২০১৮ সালের জানুয়ারী মাসে জনপ্রিয় ধারাবাহিক "দ্য ফোস্টার্স"-এর পরবর্তী সিরিজ না বানানোর সিদ্ধান্তের পর এর কালক্রমিক ঘটনা নিয়ে তৈরী আরেকটি ধারাবাহিকে মিয়া এবং মার্কিন অভিনেত্রী সিয়েরা রামিরেজ অভিনয় করতে যাচ্ছেন।
সিলেট প্রতিদিন
সিলেট প্রতিদিন হচ্ছে বাংলাদেশের একটি প্রধান দৈনিক সংবাদপত্র, যা সিলেট অঞ্চল থেকে বাংলা ভাষায় প্রকাশিত হয়। ২০০৭ সালে, পত্রিকাটির সম্পাদক, আহমেদ নূর, র‌্যাপিড অ্যাকশন ব্যাটেলিয়ান কর্তৃক গ্রেফতার হন এবং তাকে নির্যাতনের অভিযোগ আনেন। মানবাধিকার সংস্থা "অধিকারের" একটি বিবৃতিতে বলা হয় যে আধা-সামরিক বাহিনী এই সংবাদপত্রকে বন্ধ করে দেয়ার জন্য ২০০৭ সালে হুমকি দেয়।
আমিরাবাদ ইউনিয়ন
আমিরাবাদ ইউনিয়ন দ্বারা বাংলাদেশের চট্টগ্রাম ও ফেনী জেলায় আলাদা দুইটি ইউনিয়ন রয়েছে।
আমিরাবাদ ইউনিয়ন দ্বারা বুঝানো যেতে পারে:
ছনুয়া ইউনিয়ন
ছনুয়া ইউনিয়ন নামে বাংলাদেশের ফেনী ও চট্টগ্রাম জেলায় আলাদা দুইটি ইউনিয়ন রয়েছে।
ছনুয়া ইউনিয়ন দ্বারা বুঝানো যেতে পারে:
ওয়ালেস বিরি
ওয়ালেস ফিট্‌জেরাল্ড বিরি (ইংরেজি: Wallace Fitzgerald Beery; ১লা এপ্রিল, ১৮৮৫ - ১৫ই এপ্রিল, ১৯৪৯) ছিলেন একজন মার্কিন চলচ্চিত্র অভিনেতা। তিনি তার ৩৬ বছরের অভিনয় জীবনে ২৫০-এর অধিক চলচ্চিত্রে অভিনয় করেছেন। অভিনয়ের স্বীকৃতি হিসেবে তিনি একটি একাডেমি পুরস্কার এবং একটি ভল্পি কাপ অর্জন করেন।
মিজুরি ক্লে কাউন্টিতে জন্ম নেওয়া বিরি কানসাস সিটির চেজ স্কুলে পড়াশুনা করেন। ১৯০৪ সালে তিনি ব্রডওয়েতে কাজ শুরু করেন। ১৯১০-এর দশকের শুরুতে তিনি এসানে স্টুডিওজের সাথে চুক্তিবদ্ধ হন। তার অভিনীত প্রথম চলচ্চিত্র ছিল "হিজ অ্যাথলেটিক ওয়াইফ" (১৯১৩)। ১৯৩০ সালে তিনি "দ্য বিগ হাউজ" ছবিতে অভিনয়ের জন্য তার প্রথম একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র ভূমিকা হল "মিন অ্যান্ড বিল" ছবিতে বিল, "দ্য চ্যাম্প" ছবিতে নাম ভূমিকা, "ট্রেজার আইল্যান্ড"-এ লং জন সিলভার ও "ভাইভা ভিলা!"-এ পাঞ্চো ভিলা। "দ্য চ্যাম্প" ছবিতে অভিনয়ের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং "ভাইভা ভিলা!" ছবিতে অভিনয়ের জন্য শ্রেষ্ঠ অভিনেতা বিভাগে ভল্পি কাপ লাভ করেন। ১৯৩২ সালে মেট্রো-গোল্ডউইন-মেয়ার স্টুডিওর সাথে তার চুক্তি হয় যে তিনি অন্য যে কোন অভিনয়শিল্পীর থেকে ১ মার্কিন ডলার বেশি পারিশ্রমিক গ্রহণ করবেন, ফলে তিনি সেসময়ে বিশ্বের সর্বোচ্চ পারিশ্রমিক গ্রহীতা হয়ে ওঠেন।
অভিনেত্রী গ্লোরিয়া সোয়ানসন তার স্ত্রী ছিলেন। অভিনেতা নোয়া বিরি সিনিয়র তার ভাই এবং অভিনেতা নোয়া বিরি জুনিয়র তার ভাতিজা। চলচ্চিত্র শিল্পে তার অবদানের জন্য ১৯৬০ সালে মরণোত্তর তার নামে হলিউড ওয়াক অব ফেমে একটি তারকা খচিত হয়। তারকাটি ৭০০১ হলিউড বলেভার্ডে অবস্থিত।
বিরি ১৮৮৫ সালের ১লা এপ্রিল মিজুরির ক্লে কাউন্টিতে জন্মগ্রহণ করেন। তার পিতা একজন পুলিশ কর্মকর্তা ছিলেন। কাজের সূত্রে ১৮৯০-এর দশকে তারা স্বপরিবারে ক্লে কাউন্টি ত্যাগ করে পার্শ্ববর্তী কানসাস সিটিতে চলে যান।
বিরি কানসাস সিটির চেজ স্কুলে পড়াশুনা করেন। পাশাপাশি তিনি পিয়ানো বাজানোর তালিম নেন। পড়াশুনার ব্যাপারে তার আগ্রহ কম ছিল। তিনি দুবার বাড়ি থেকে পালিয়ে যান। প্রথমবার কয়েক দিন পর ফিরে আসেন এবং স্কুল ছেড়ে দিয়ে কানসাস সিটির রেল প্রাঙ্গনে ইঞ্জিন মুছার কাজ করতেন। ১৬ বছর বয়সে তিনি দ্বিতীয়বার বাড়ি ছেড়ে পালিয়ে যান এবং রিংলিং ব্রাদার্স সার্কাসে হস্তী প্রশিক্ষকের সহকারী হিসেবে যোগ দেন। দুই বছর পর এক চিতাবাঘের আঁচর খেয়ে তিনি সার্কাস ত্যাগ করেন।
১ম মেরিল-প্রথম আলো পুরস্কার
১ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক আয়োজনের প্রথম আয়োজন। ১৯৯৯ সালের ১২ই মার্চ এই পুরস্কার প্রদান করা হয়। অনুষ্ঠানটি উপস্থাপনা করেন আফজাল হোসেন ও সুবর্ণা মুস্তাফা।
নিচে বিজয়ীদের তালিকা দেওয়া হল।
সেবা এক্সওয়াইজেড
সেবা এক্সওয়াইজেড বাংলাদেশের অনলাইন সেবাভিত্তিক মার্কেটপ্লেস। বর্তমানে ঢাকা জুড়ে দৈনন্দিন জীবনের নানা ধরনের সেবা মোবাইল অ্যাপ ও ওয়েবসাইটের মাধ্যমে দিচ্ছে প্রতিষ্ঠানটি। সেবার আছে এক হাজার ৪০০’র বেশী প্রতিষ্ঠান যাদের ২৪ ঘণ্টা সেবা দিচ্ছে প্রতিষ্ঠানটি। “সেবা দিয়ে গর্বিত” স্লোগানে কাজ করা প্রতিষ্ঠানটি তথ্যপ্রযুক্তি ব্যবহারের মাধ্যমে সাধারণ মানুষদের জীবনযাত্রা সহজ করায় জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছে। এছাড়াও প্রতিষ্ঠানটি পেয়েছে জিপি এক্সিলারেটর, ইনভেশন এক্সট্রিম, ২০১৬ সালে একিলিওন টপ এশিয়া ১০০ পুরস্কার।
সেবা এক্সওয়াইজেডের যাত্রা শুরু হয় ২০১৬ সালের ২৯ জুলাই। ২০১৫ সালে সেবার পূর্ণ কার্যক্রম ও দলগঠন প্রক্রিয়া শেষে পরের বছর আনুষ্ঠানিক ভাবে যাত্রা শুরু হয় এ সেবার। বর্তমানে বাংলাদেশে সেবা এক্সওয়াইজেড অন্যতম অনলাইন মার্কেট প্ল্যাটফর্ম । মোবাইল অ্যাপের মাধ্যমে সেবা এক্সওয়াইজেডে চল্লিশ রকমেরও বেশী সেবা প্রদান করছে যা সপ্তাহে ৭দিন এবং ২৪ ঘণ্টা জুড়ে পাওয়া যায়। সেবা এক্সওয়াইজেড বর্তমানে ঢাকা জুড়ে দৈনন্দিন জীবনের সবরকম সার্ভিস প্রদান করছে। তাদের তত্ত্বাবধানে আছে প্রায় ১৪০০ এরও বেশী কোম্পানি। ২০১৭ সালের ৩০ এ ডিসেম্বর সেবা এক্সওয়াইজেড নতুন করে যাত্রা শুরু করে। সেবার নতুন ব্র্যান্ড গাইডলাইন হচ্ছে “সেবা দিয়ে গর্বিত”।
সেবা এক্সওয়াইজেড মূলত ৪টি উপায়ে তাদের কার্যক্রম পরিচালনা করে। এর মধ্যে আছে: কাস্টোমার অ্যাপ, ওয়েবসাইট, কল সেন্টার এবং রেফারেল নীতিমালা। অ্যাপের মাধ্যমে গ্রাহক তার প্রয়োজনীয় সার্ভিস এবং ঠিকানার বিবরণ দেয়ার পর গ্রাহকরা নিজের পছন্দমতন সার্ভিস পার্টনার বাছাই করার পর বিলের বিবরণসহ সবকিছু অ্যাপেই দেখতে পারেন। একই ভাবে ওয়েবসাইট কিংবা গ্রাহক সেবা কেন্দ্রের ১৬৫১৬ নম্বরে ফোন দিয়েও সেবা পাওয়া যায়। সপ্তাহে ৭ দিন ২৪ ঘণ্টাই খোলা থাকে সেবা গ্রাহক কেন্দ্র। গ্রাহক সেবা কেন্দ্রের দায়িত্বপ্রাপ্ত ব্যক্তি গ্রাহককে সেবার বিবরণ, মূল্যতালিকা এবং অন্যান্য তথ্য দিয়ে সহায়তা করেন। গ্রাহক নিশ্চিত করলে এজেন্ট অর্ডার সম্পন্ন করেন । 
সেবার বন্ধু এজেন্ট গ্রাহকদের তথ্য পাঠান অ্যাপে এবং অর্ডার সম্পর্কে। এরপর এজেন্টকে ফোন দিয়ে তাকে সার্ভিস সম্পর্কে সকল প্রকার তথ্য দেন। গ্রাহক নিশ্চিত করলে এজেন্ট অর্ডার দেয়া সম্পন্ন করেন। 
সেবা এক্সওয়াইজেডের প্রোডাক্ট আছে ৪ ধরণের। এর মধ্যে রয়েছে সেবা এক্সওয়াইজেড অ্যাপ, ম্যানেজার অ্যাপ, বন্ধু অ্যাপ ও সেবা এক্সপার্ট।
২য় মেরিল-প্রথম আলো পুরস্কার
২য় মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দ্বিতীয় আয়োজন। ১৯৯৯ সালের চলচ্চিত্র, টেলিভিশন ও সঙ্গীতের জন্য এই পুরস্কার প্রদান করা হয়। ২০০০ সালে আয়োজিত অনুষ্ঠানটি উপস্থাপনা করেন হানিফ সংকেত।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
৩য় মেরিল-প্রথম আলো পুরস্কার
৩য় মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের তৃতীয় আয়োজন। ২০০০ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। অনুষ্ঠানটি উপস্থাপনা করেন আফজাল হোসেন ও সুবর্ণা মুস্তাফা।
নিচে বিজয়ীদের তালিকা দেওয়া হল।
৪র্থ মেরিল-প্রথম আলো পুরস্কার
৪র্থ মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের তৃতীয় আয়োজন। ২০০১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০২ সালে আয়োজিত এই অনুষ্ঠানটি উপস্থাপনা করেন হানিফ সংকেত।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
শত কথার শত গল্প
শত কথার শত গল্প বাংলাদেশ ও পশ্চিমবঙ্গের ১০০ জন লেখকের ১০০ শব্দের ১০০টি গল্প নিয়ে প্রকাশিত প্রথম বই। বইটি ২০১৮ সালের ফেব্রুয়ারিতে প্রকাশিত হয়। বাংলা ভাষায় এমন আয়োজন নিয়ে এবারই প্রথম বইটি প্রকাশিত হয়েছে।
দুই বাংলার লেখকদের নিয়ে ১০০ শব্দের ১০০জন লেখকের ১০০টি গল্প নিয়ে প্রথম গল্প সংকলন। এটা মুক্তিযুদ্ধবিষয়ক স্বেচ্চাসেবী সংগঠন মুক্ত আসরের একটি উদ্যোগ। বইটি সম্পাদনা করেছে আবু সাঈদ। প্রচ্ছদ করেছেন নিয়াজ চৌধুরী তুলি। প্রকাশ করেছে স্বপ্ন ’৭১ প্রকাশন।
বইটি সর্ম্পকে একুশে পদকপ্রাপ্ত ভাষাসংগ্রামী, কবি, প্রাবন্ধিক, রবীন্দ্র-গবেষক আহমদ রফিক বলেছেন, ‘শত কথার শত গল্প’ ছন্দময়,শব্দবয়নে প্রকাশিত শত শব্দের শত গল্পের উপহার গল্পসাহিত্যের ভুবনে নিঃসন্দেহে নতুন ঐহিত্য সৃষ্টি করেছে। মুক্ত আসর ‘স্বপ্ন৭১’ এর এই অভিনব উদ্যোগ অভিনন্দনযোগ্য যা আমাদের গল্পসাহিত্যে নতুনধারা সৃষ্টির প্রেরণা জোগাবে। বিষয় ও প্রকরণের নতুনত্বে ও আয়তনের স্বল্পতায়। শিশুসাহিত্যিক আখতার হুসেন’র মতে, বিশ্বে খুব ছোট ছোট গল্প, যার আয়তন ১০০ শব্দের হবে না, এমন গল্প লেখা খুবই সমাদৃত। বাংলা সাহিত্যে অণুগল্প লিখেছেন বনফুলের পাশাপাশি আমাদের দিকপাল কথাসাহিত্যিকরাও। এখন আর তেমন চোখে পড়ে না। এই সংকলনটি অণুগল্পের ধারাটি আবার জাগ্রত করবে।
অঞ্জন আচার্য, অরুণ কুমার বিশ্বাস, অর্ণব সান্যাল, আনিসুল হক, আবু সাঈদ, আঞ্জুমান রোজী, আনিকা তাসনিম, আশফাকুজ্জামান, আলমগীর হোসেন ,আ ফ ম সোহেল, আয়েশা আলম প্রান্তি, আরিফুন নেছা সুখী, আফছা নাসরিন নাহার, ইশরাত জাহান, ইব্রাহীম রাসেল, ইসমাইল সাদী, ঈশিতা ভাদুড়ী, এন ডি মিথুন, এজহার উদ্দিন আরাফাত, এথিন সরকার, এ্যানি আসকার, ঐশ্বর্য মীম, কাজী ঐশী, কিঙ্কর আহসান, খায়রুল বাবুই, গওহার নঈম ওয়ারা, জন রাসেল,জাজাফী, জাকিয়া মৌ, জাকিয়া সুলতানা, জিনাত নাজিয়া, জিনিয়া জাফরিন, জহিরুল আলম পাটোয়ারী, ডানা মির্জা, তাসনুভা অরিন, তৈমুর খান, নুরুন আখতার, নুসরত্ নওরিন, নিশাত আরেফিন, নওরীন নাহার, নিগার সুলতানা বিলতু, পিয়াস মজিদ, পলাশ দত্ত, ফারহানা নিশি, ফরিদা ইয়াসমিন সুমি, ফাহিমা সুরভী, ফাতেমা ইসলাম নিনিয়া, ফাহিমা আক্তার, বায়েজিদ ভূঁইয়া জুয়েল, ফেরদৌস রহমান, মারুফ ইসলাম, মাসুম বিল্লাহ, মৌসুমী পারুই, মিনহাজুল ইসলাম হূদয়, মীর মাইনুল ইসলাম, মীর রবি, মৌসুমী রহমান, মানিক চৌধুরী, মোহাম্মাদ আলী, মাহবুব পলাশ, মামুনুর রহমান খাঁন, মাহেরা বিনতে রফিক, মাহবুবা সুলতানা, রয়েল পাল, রাশেদ শাওন, রানা আব্বাস, রেবেকা আক্তার, রাশেদা নাসরীন, রীতা সিদ্ধা, লিপি হালদার, লাবণ্য কান্তা, লোকমান আহম্মদ আপন, শরিফুল ইসলাম ভূঁইয়া, শারিকা আফরিন, শ্যামল সরকার, শান্তা তাওহিদা, শাহরিনা রহমান, শক্তি সাহা, শেখ রেহনুমা শ্রাবণী, শুভংকর কর্মকার, সারফুদ্দিন আহমেদ, সঞ্জিত দত্ত, সজীব মিয়া, সাহাদাত পারভেজ, স্বপ্নময় চক্রবর্তী, স্বদেশ রায়, স্বপ্না রেজা, স্বপ্নীলা চৌধুরী, সুলতানা স্বাতী, সুপা সাদিয়া, সামিউল্যাহ সমরাট, সাজেদুল আলম, সুমন গোস্বামী গুসকরা, সালমান হৃদয়, সুমাইয়া জামান, সুজনকুমার ভাদুড়ী, সালাহ উদ্দিন মাহমুদ, সাহিনা মিতা, সৈয়দ মাহফুজ আহমেদ ও হাবীব ইমন ।
দুই বাংলার ১৮৩ জন লেখক ১০০ শব্দের মধ্যে অনুগল্প লিখেন শত কথার শত গল্প বইয়ের জন্য। এর মধ্যে ১০০টি অনুগল্প বাছাই করে প্রকাশ করা হয় গল্পসংকলনটি। সংকলনের সাতটি গল্পকে সেরা গল্প হিসেবে নির্বাচিত করা হয়। আর এর লেখকদের পুরস্কৃতও করা হয়। "মুক্ত আসর সেরা লেখক পুরস্কার-২০১৮" নামের প্রথম পুরস্কার পেয়েছেন অঞ্জন আচার্য, দ্বিতীয় কাজী ঐশী ও তৃতীয় খায়রুল বাবুই। এ ছাড়া চারজনকে দেওয়া হয় বিশেষ পুরস্কার। তাঁরা হলেন ভারতে তৈমুর খান, বাংলাদেশের শরিফুল ইসলাম ভুইয়া, নিগার সুলতানা বিলতু ও তাসনুভা অরিন।
৫ম মেরিল-প্রথম আলো পুরস্কার
৫ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চম আয়োজন। ২০০২ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৩ সালে আয়োজিত এই অনুষ্ঠানটি উপস্থাপনা করেন আনিসুল হক।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
এ কে আজাদ খান
অধ্যাপক ডা. এ কে আজাদ খান বাংলাদেশের একজন চিকিৎসক, সমাজসেবক। সমাজসেবায় বিশেষ অবদানের জন্য ২০১৮ সালে তিনি স্বাধীনতা পদক পান। 
এ কে আজাদের জন্ম বরিশাল জেলার বাকেরগঞ্জ উপজেলার কৃষ্ণকাঠি গ্রামে। তাঁর বাবার নাম ফজলুর রহমান খান।
পাদ্রীশিবপুরের সেন্ট আলফ্রেডস হাই স্কুল থেকে ১৯৫৮ সালে সর্বোচ্চ নম্বর পেয়ে মেট্রিক পাস করেন এ কে আজাদ খান। পরবর্তীতে ঢাকা কলেজ থেকে ১৯৬০ সালে ইন্টারমিডিয়েট পাশ করে ঢাকা মেডিকেল কলেজ থেকে পড়াশোনা শেষ করেন তিনি। ১৯৭০ সালে এফসিপিএস পাশ করেন আজাদ খান।
কমনওয়েলথ বৃত্তি পেয়ে ১৯৭২ সালে অক্সফোর্ড বিশ্ববিদ্যালয়-এ গবেষণা শুরু করেন এ কে আজাদ খান। সেখানে তিনি ‘ইনফরমেটরি ভল ডিজিজেস’ নিয়ে কাজ করেন। সেই আলোকে নতুন ওষুধ তৈরি করা হয়। যে ওষুধটি আবিষ্কার করেন সেটির নাম—‘5-ASA Biased Drug’। ডায়রিয়ার সঙ্গে রক্ত পড়ার চিকিৎসার এটি মূল ওষুধ। সেখান থেকে নানা ওষুধ বেরিয়েছে। এর মধ্যে ‘অ্যাসাকল’, ‘ম্যাসাকল’ উল্লেখযোগ্য।
বাংলাদেশ ডায়াবেটিক সমিতি হাসপাতালে প্রথমে অনারারি রিসার্চ ডিরেক্টর হিসেবে যুক্ত হয়েছিলেন এ কে আজাদ খান। ১৯৮৭-৮৮ সাল থেকে পার্টটাইম কাজ করতেন তিনি। ১৯৫৬ সালে চালু হওয়া এ প্রতিষ্ঠান। ১৯৯২ সালে পিজি থেকে স্বেচ্ছায় অবসর নিয়ে বারডেমে কাজ শুরু তিনি। ১৯৯২ সাল থেকে বারডেমে বিনা বেতনে চাকরি করছেন আজাদ খান। ‘বাংলাদেশ ইনস্টিটিউট অব রিসার্চ অ্যান্ড রিহ্যাবিলিটেশন ইন ডায়াবেটিস, এন্ড্রোক্রাইন অ্যান্ড মেটাবলিক ডিসঅর্ডার (বারডেম)’ শুরু হয়েছিল তাঁর হাত ধরেই। বিভিন্ন বৈজ্ঞানিক ও চিকিৎসা জার্নালে এ কে আজাদ খানের ১৬৭টি গবেষণা নিবন্ধ প্রকাশিত হয়েছে। তিনি উদ্যোগ নিয়ে তৈরি করেছেন ‘ইব্রাহিম কার্ডিয়াক (হসপিটাল অ্যান্ড রিসার্চ ইনস্টিটিউট)’, ন্যাশনাল হেলথ কেয়ার নেটওয়ার্ক (এনএইচএন), ‘বাংলাদেশ ইউনিভার্সিটি অব হেলথ সায়েন্সেস’‘বাংলাদেশ এন্ড্রোক্লিন সোসাইটি’ ইত্যাদি প্রতিষ্ঠান চালুর মধ্য দিয়ে সমাজসেবায় নিজের অবদান রেখে যাচ্ছেন তিনি।
এ কে আজাদ খানের স্ত্রী ডা. কিশোয়ার আজাদ। তাঁর শশুর অধ্যাপক মোহাম্মদ ইব্রাহিম (চিকিৎসক)।
৬ষ্ঠ মেরিল-প্রথম আলো পুরস্কার
৫ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চম আয়োজন। ২০০৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৪ সালের ২১শে মে এই পুরস্কার প্রদান করা হয়। এই অনুষ্ঠানটি উপস্থাপনা করেন হানিফ সংকেত। এ বছর মেরিল-প্রথম আলো আজীবন সম্মাননা পুরস্কার প্রদান করা হয় গীতিকার ও সুরকার আব্দুল লতিফকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
৭ম মেরিল-প্রথম আলো পুরস্কার
৭ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তম আয়োজন। ২০০৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৫ সালে আয়োজিত এই অনুষ্ঠানটি উপস্থাপনা করেন হানিফ সংকেত। এ বছর মেরিল-প্রথম আলো আজীবন সম্মাননা পুরস্কার প্রদান করা হয় লোক সঙ্গীত শিল্পী শাহ আবদুল করিমকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
৮ম মেরিল-প্রথম আলো পুরস্কার
৮ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের অষ্টম আয়োজন। ২০০৫ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৬ সালের ১২ই মে এই পুরস্কার প্রদান করা হয়। এই অনুষ্ঠানটি উপস্থাপনা করেন হানিফ সংকেত। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেত্রী ফেরদৌসী মজুমদারকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
আশিক মুস্তাফা
আশিক মুস্তাফা (জন্ম: ১ জানুয়ারি, ১৯৮৯) বাংলাদেশের একজন শিশু সাহিত্যিক ও সাংবাদিক। শিশু সাহিত্য বিষয়ে অবদানের স্বীকৃতি স্বরূপ তিনি ১৪২২ বঙ্গাব্দে সালে শিশু একাডেমি প্রদত্ত অগ্রণী ব্যাংক শিশু একাডেমী শিশুসাহিত্য পুরস্কার লাভ করেন। এ ছাড়াও লেখক তিনি যুক্ত আছেন বাংলাদেশ শিশু একাডেমি থেকে প্রকাশিত শিশু বিশ্বকোষের সাথে। তার আলোচিত কিশোর উপন্যাস ‘ছোট্ট একটা মা’ বাংলাদেশ ও কলকাতা থেকে প্রকাশিত হয়েছে।
আশিক মুস্তাফার জন্ম নোয়াখালীর সেনবাগ উপজেলার মইজদীপুর গ্রামে। তার পিতার নাম মোহাম্মদ নুরুল ইসলাম এবং মায়ের নাম শামসুন্নাহার। মইজদীপুর সরকারি প্রাথমিক বিদ্যালয় থেকে প্রাথমিক বিদ্যালয়ের পড়াশোনা সম্পন্ন করেছেন আশিক মুস্তাফা। তিনি বর্তমানে ঢাকা বিশ্ববিদ্যালয়ে দুর্যোগ ব্যবস্থাপনা বিষয়ে স্নাতকোত্তর করছেন।
স্নাতক পড়াকালীন সময় থেকেই সাংবাদিকতার সঙ্গে যুক্ত আছেন আশিক মুস্তাফা। তিনি বর্তমানে দৈনিক সমকালের শিশুদের জন্য নিয়মিত পাতা ‘ঘাসফড়িং’-এর সহ-সম্পাদক হিসেবে চাকুরীরত। এছাড়াও তিনি ২০১৭ সালে সেভ দ্য চিলড্রেনের ‘রিড প্রজেক্ট’-এ কাজ করেছেন। ২০১৮ সালের জানুয়ারি মাসে এ প্রকল্প থেকে প্রাক-প্রাথমিক বিদ্যালয়ের শিক্ষার্থীদের সহপাঠ বই হিসেবে তার লেখা পাঁচটি বই প্রকাশিত হয়। ২০১৫ সালের ১২-১৩ জানুয়ারি জাপানের টোকিও বিশ্ববিদ্যালয়ে অনুষ্ঠিত ‘চতুর্থ আন্তর্জাতিক বঙ্গবিদ্যা সম্মেলন’-এ শিশু সাহিত্যের ওপর গবেষণাপত্র উপস্থাপন করেন আশিক মুস্তাফা। ২০০৯ সালে বাংলা একাডেমির তরুণ লেখক কর্মশালায় সবচেয়ে কম বয়সী হিসেবে অংশ নেন তিনি।
আমানড্লা স্টেনবার্গ
আমানড্লা স্টেনবার্গ (জন্ম অক্টোবর ২৩, ১৯৯৮) হলেন একজন মার্কিন অভিনেত্রী এবং গায়িকা। তিনি কল্পবিজ্ঞান, রণ এবং রোমাঞ্চকর ঘটনা সমৃদ্ধ দৃশ্যকাব্যের জনপ্রিয় মার্কিন চলচ্চিত্র "দ্য হাঙ্গার গেমস"-এ তার ভূমিকা রু হিসেবে এছাড়াও ২০১৭ সালে মুক্তিপ্রাপ্ত রোমান্টিক গল্পকাহিনীর দৃশ্যকাব্যের মার্কিন চলচ্চিত্র "এভরিথিং, এভরিথিং"-এ তার চরিত্র "ম্যাডিলিন হুইটার" হিসেবে অভিনয় করার জন্য বিশেষ ভাবে পরিচিত। তাছাড়াও তিনি, কানাডিয়ান গায়ক ম্যাক ডেমার্কোস-এর একক "লেট মাই বেবি স্টে"-এর কভার হিসেবে তার আত্বপ্রকাশকারী একক হিসেবে প্রকাশ করার জন্যও পরিচিত।
স্টেনবার্গের জন্ম, মার্কিন যুক্তরাস্ট্রের ক্যালিফোর্নিয়া রাজ্যের লস অ্যাঞ্জেলেস শহরে, তিনি ক্যারেন ব্রেইলসফোর্ড, যিনি একজন আধ্যাত্মিক পরামর্শদ্বাতা এবং লেখিকা, এবং টম স্টেনবার্গ দম্পতির সন্তান। তার মা আফ্রিকান মার্কিনী, তার বাবা ড্যানিশ, এবং তার দাদি গ্রিনল্যান্ডিক ইনুয়িট-এর বংশধর ছিলেন। তার দু-জন সৎ বড়বোন রয়েছেন, যারা তার বাবার প্রথম স্ত্রীর সন্তান। দক্ষিন আফ্রিকান, ইসিক্সহোসা এবং জুলু নামক ভাষায় তার নামের নামের প্রথম অংশের অর্থ "শক্তি" অথবা "শক্তিমত্তা।"
মাত্র চার বছর বয়সে, স্টেনবার্গ জনপ্রিয় মার্কিন মাল্টিন্যাশনাল প্রতিষ্ঠান ওয়াল্ট ডিজনি-এর জন্য একজন ক্যাটালগ মডেল হিসেবে তার ছবি তোলা শুরু করে। তিনি বিশ্ববিখ্যাত মার্কিন বিমান নিমার্তা প্রতিষ্ঠান বোয়িং-এর করা তাদের বিক্রতাদের জন্য বিজ্ঞাপনেও হাজির হয়েছেন। ২০১১ সালে তিনি, তার প্রথম অভিনীত রণ দৃশ্যকাব্যের ফরাসী চলচ্চিত্র "কলম্বিয়ানা"-এ জনপ্রিয় মার্কিন অভিনেত্রী জো সাল্ডানা'র তরুনী সংস্কারণে অভিনয় করেন। তার অভিনয় জীবনে সাফল্যের আগমন ঘটে, যখন তিনি রণ এবং রোমাঞ্চকর ঘটনা সমৃদ্ধ দৃশ্যকাব্যের জনপ্রিয় মার্কিন চলচ্চিত্র ধারাবাহিক দ্য হাঙ্গার গেমস-এর ২০১২ সালে মুক্তিপ্রাপ্ত পর্বটিতে "রু" ভূমিকায় অভিনয় করেন। তিনি ২০১৪ সালে মুক্তিপ্রাপ্ত অ্যানিমেশন ভিত্তিক জনপ্রিয় মার্কিন চলচ্চিত্র "রিও ২"-এ বিয়া নামক ভূমিকাটিতে কন্ঠ প্রদান করেন। স্টেনবার্গ মার্কিন টেলিভিশন চ্যানেল ফক্স-এ প্রচারিত অতীপ্রাকৃত দৃশ্যকাব্যের ধারাবাহিক "স্লেপি হোলো"-এর একটি সিজনে আবর্তক ভূমিকায় অভিনয় করেছেন। ২০১৫ সালের গ্রীষ্মের সময়কালে, তিনি মার্কিন টেলিভিশন চ্যানেল এনবিসি-এ প্রচারিত হাস্যরসাত্বক দৃশ্যকাব্যের ধারাবাহিক "মিস্টার. রবিনসন"-এ নিয়মিতভাবে "হ্যালে ফোস্টার" ভূমিকায় অভিনয় করেছেন।
২০১৫ এবং ২০১৬ সালে, জনপ্রিয় মার্কিন ম্যাগাজিন টাইম-এর করা সেরা প্রভাবশালী কিশোর-কিশোরীর তালিকায় তার নাম স্থান পায়।
স্টেনবার্গ, একজন সহকারী লেখিকা হিসেবে মার্কিন ছোট পর্দার পরিচালক এবং লেখক সেবাস্টিয়ান জোনেসের সাথে "নিওবে: সা ইজ লাইফ" নামক একটি কমিক বই লেখেন। যেটিতে চিত্রায়নে সাহায্য করেন মার্কিন কমিক বই লেখক আশলে এ.উডস, যেটি ২০১৫ সালের নভেস্বর মাসে প্রকাশ পায়।
স্টেনবার্গ, নিজেকে একজন ইন্টারস্যাকশনাল বা কাঠামোভিত্তিক নারীবাদী হিসেবে চিহ্নিত করেছেন। তিনি বিভিন্ন সাক্ষৎকার এবং সামাজিক গণমাধ্যমে তার রাজনৈতিক মতামত সম্পর্কে স্পষ্টভাষী, এবং ২০১৫ সালে তাকে মার্কিন যুক্তরাষ্ট্রের নারীদের জন্য অলাভজনক সংগঠন মিসেস. ফাউন্ডেশন ফর উইমেন তাকে "বছরের সেরা নারীবাদী" হিসেবে ষোষণা করে।
তিনি নিজেকে উয়কামী এবং পরবর্তীতে সর্বকামী হিসেবেও প্রকাশিত করেন।
২০১৬ সালে, স্টেনবার্গ জনপ্রিয় সামাজিক যোগাযোগমাধ্যম ইনস্ট্রাগ্রাম-এর মাধ্যমে ঘোষণা করেন, তিনি মার্কিন যুক্তরাষ্ট্রের নিউ ইয়র্ক রাজ্য-এর নিউ ইয়র্ক শহরে অবস্থিত নিউ ইয়র্ক বিশ্ববিদ্যালয়-এর টিশ স্কুল অব আর্টস বিভাগে চলচ্চিত্র বিষয় নিয়ে পড়াশোনা করতে যাচ্ছেন।
আলেক্সি এ. রোদিওনোভ
আলেক্সি আলেকসেইভিচ রোদিওনোভ (; জন্ম: ২৭ মার্চ, ১৯২২ - মৃত্যু: ১৮ মে, ২০১৩) রাশিয়ার মস্কোয় জন্মগ্রহণকারী বিখ্যাত সোভিয়েত-ইউক্রেনীয় কূটনীতিবিদ ছিলেন। ১৯৭১ থেকে ১৯৭৪ সাল পর্যন্ত পাকিস্তানে সোভিয়েত রাষ্ট্রদূত হিসেবে কর্মরত ছিলেন। স্নায়ুযুদ্ধের পর ১৯৯১-৯২ সময়কালে কানাডায় ইউক্রেনীয় রাষ্ট্রদূত হিসেবে দায়িত্ব পালন করেন।
রাষ্ট্রদূত হিসেবে পাকিস্তানে দায়িত্ব পালনকালে ১৯৭১ সালে ভারত-পাকিস্তানের যুদ্ধে তিনি জড়িত হয়ে পড়েন। এ সময়ে তিনি সোভিয়েত ইউনিয়ন থেকে প্রাপ্ত গোপন বার্তা রাষ্ট্রপতি ইয়াহিয়া খানের কাছে হস্তান্তর করেন। ঐ বার্তায় ইয়াহিয়া খানকে পূর্ব পাকিস্তানে শান্তিপূর্ণ রাজনৈতিক স্থিতিশীলতা আনয়নকল্পে ভারতের সাথে সংঘাতপূর্ণ অবস্থান থেকে বিরত থাকার কথা তুলে ধরা হয়।
বর্তমানে শ্রেণীবিহীন রোদিওনোভ বার্তায় পাকিস্তানকে সতর্ক করে দেয়া হয়েছিল যে, সংঘাতপূর্ণ অবস্থানটি আত্মঘাতিমূলক কার্যকলাপ হবে ও ধীরে ধীরে উপমহাদেশে উত্তেজনা বৃদ্ধি করবে।
ইন্দো-সোভিয়েত চুক্তি অনুযায়ী তিনি রাষ্ট্রপতি ইয়াহিয়া খানের সাথে সোভিয়েত চুক্তিতে তিক্ততামূলক সংঘাতের কথা জানান। ইয়াহিয়া খান সোভিয়েত ইউনিয়নের কাছ থেকে পাকিস্তানকে অর্থনৈতিক সহায়তা চালিয়ে যাবার কথা জানালে তিনি এ মন্তব্য করেন।
তাঁর সময়কালে ইয়াহিয়া খানের সাথে সোভিয়েত ইউনিয়নের সম্পর্ক নিস্তেজ হলেও ১৯৭১ সালে ভুট্টো সরকারের সাথে সম্পর্ক মজবুতের চেষ্টা চালান। পাকিস্তান স্টিল মিলস প্রতিষ্ঠায় সোভিয়েত ইউনিয়নের সহযোগিতা এর প্রকৃষ্ট উদাহরণ। ২৪ জানুয়ারি, ১৯৭২ তারিখে করাচীতে তৎকালীন রাষ্ট্রপতি জুলফিকার আলী ভুট্টোকে আনুষ্ঠানিকভাবে সোভিয়েত ইউনিয়নে রাষ্ট্রীয় সফরের জন্য আমন্ত্রণবার্তা হস্তান্তর করেন যা ১৯৭৪ সালে সম্পন্ন হয়েছিল।
১৯৭৪ সালে পাকিস্তান থেকে রোদিওনোভকে অন্যান্য দায়িত্ব পালনের জন্য দেশে ফিরিয়ে আনা হয়। ১৯৮০ সাল পর্যন্ত দায়িত্ব পালনকারী সোভিয়েত রাষ্ট্রদূত সারভার এ. আজিমোভ তাঁর স্থলাভিষিক্ত হয়েছিলেন। স্নায়ুযুদ্ধের অবসানের পর রোদিওনোভ ইউক্রেনের নাগরিক হন। এরপর তাঁকে ১৯৯১ থেকে ১৯৯২ সাল পর্যন্ত ইউক্রেনীয় রাষ্ট্রদূত হিসেবে কানাডায় কর্মরত ছিলেন।
৯ম মেরিল-প্রথম আলো পুরস্কার
৯ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের নবম আয়োজন। ২০০৬ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৭ সালে আয়োজিত এই অনুষ্ঠানটি উপস্থাপনা করেন আফজাল হোসেন। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেত্রী কলিম শরাফীকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১০ম মেরিল-প্রথম আলো পুরস্কার
১০ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দশক আয়োজন। ২০০৭ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৮ সালে আয়োজিত এই অনুষ্ঠানটি উপস্থাপনা করেন ফেরদৌস আহমেদ ও রিয়াজ। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ ফেরদৌসী রহমানকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১১তম মেরিল-প্রথম আলো পুরস্কার
১১ম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের একাদশ আয়োজন। ২০০৮ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০০৯ সালের ১০ই এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও অপি করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় চিত্রগ্রাহক ও চলচ্চিত্র নির্মাতা বেবী ইসলামকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১২তম মেরিল-প্রথম আলো পুরস্কার
১২তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের দ্বাদশ আয়োজন। ২০০৯ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১০ সালের ৯ই এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ, চঞ্চল চৌধুরী ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ সুধীন দাশকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
বাংলাদেশ হোমিওপ্যাথিক মেডিকেল কলেজ ও হাসপাতাল
বাংলাদেশ হোমিওপ্যাথিক মেডিকেল কলেজ ও হাসপাতাল বাংলাদেশের রাজধানী ঢাকায় অবস্থিত একটি সায়ত্বশাসিত মেডিকেল কলেজ। এটি ১৯৪৮ সালে ৫ জুলাই প্রতিষ্ঠিত হয় যা বর্তমানে বাংলাদেশের হোমিওপ্যাথিতে শীর্ষস্থানীয় চিকিৎসাবিজ্ঞান বিষয়ক শিক্ষা প্রতিষ্ঠান। বাংলাদেশ হোমিওপ্যাথিক মেডিকেল কলেজ ও হাসপাতালটি বাংলাদেশ হোমিওপ্যাথি বোর্ড কর্তৃক অনুমোদিত ও ঢাকা বিশ্ববিদ্যালয়ের অধিভুক্ত। এখানে ৪ বছর মেয়াদি ডিএইচএমএস কোর্স ৬ মাস ইন্টার্নীসহ ও ৫ বছর মেয়াদি বিএইচএমএস কোর্সে ১ বৎসর ইন্টার্নীসহ প্রতি বছর ছাত্র-ছাত্রী ভর্তি করা হয়।
বাংলাদেশ হোমিওপ্যাথিক মেডিকেল কলেজ ও হাসপাতাল ভবন নগরীর কেন্দ্রস্থলে বঙ্গ ভবনের দক্ষিন পাশে ও ওয়ারী সংলগ্ন জয়কালি মন্দির থেকে নির্মিত গুলিস্তান-যাত্রাবাড়ী ফ্লাইওভারের উত্তর পাশ দিয়ে গুলিস্তানের দিকে অর্থাৎ পশ্চিম দিকে ৫০ গজ সামনে সড়কের উত্তর পার্শ্বে অবস্থিত।
ডিপ্লোমা
পোস্ট ডিপ্লোমা
ডিগ্রি বা স্নাতক
বিভাগ
বাংলাদেশ হোমিওপ্যাথিক মেডিকেল কলেজটি ৪ তলা বিশিষ্ট ভবনে অবস্থিত। ভবনের নীচতলায় প্রশাসনিক অফিস এবং ২য় ও ৩য় তলায় ক্লাশরুম সমূহ অবস্থিত। এছাড়া ভবনটিতে একটি অডিটোরিয়াম রয়েছে। যেখানে একসাথে ২৫০ জন লোকের ব্যবস্থা রয়েছে। এছাড়া রয়েছে শহীদ মিনার ও 
ছাত্র সংসদ।
মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে।
কলেজ ভবন কমপ্লেক্সের তৃতীয় তলায় গ্রন্থাগার অবস্থিত। ৫০ জন ধারণ ক্ষমতা বিশিষ্ট এই গ্রন্থাগারটি প্রতি কর্ম দিবসে সকাল ৮টা থেকে রাত ৮টা পর্যন্ত সচল থাকে। গ্রন্থাগারটিতে বিভিন্ন বিষয়ে এক হাজারের বেশি বই রয়েছে।
শুরু থেকেই অদ্যাবধি যাঁরা বাংলাদেশ হোমিওপ্যাথিক মেডিকেল কলেজে অধ্যক্ষের গুরুদায়িত্ব পালন করেছেন তাদের মধ্যে উল্লেখযোগ্য হলেন:
ধর্ষণের পর্নোগ্রাফি
ধর্ষণ পর্নোগ্রাফি হচ্ছে পর্নোগ্রাফির উপবর্গ; যা ধর্ষণকে চিত্রায়নের মাধ্যমে বর্ণনা করা হয়। এই বিষয়টি বিতর্কিত; কারণ হিসেবে বলা হয়, এটা মানুষকে ধর্ষণ করতে উৎসাহিত করে। যাইহোক, এই বিষয়ের উপর গবেষনা করে পরস্পরবিরোধী ফলাফল পাওয়া গিয়েছে।
ধর্ষণের পর্নোগ্রাফিকে; অ-পর্নোগ্রাফিক মিডিয়াতে প্রকাশিত ধর্ষণের চিত্রের সাথে মিলানো সঙ্গত নয়। মুলধারার চলচ্চিত্রে ধর্ষণের উদ্দীপনা মুলক চিত্র ও যৌন সহিংসতার কিছু রুপ দেখানো হয়। উদাহরনস্বরুপ, ১৯৮৮ সালের চলচ্চিত্র "দ্য একিউসডের" অভিনেত্রী জডি ফোস্টার সারাহ তোবিয়াস চরিত্রে ধর্ষণের শিকার হওয়াকে এমনভাবে ফুটিয়ে তুলেছেন যে; এজন্য তিনি সেরা অভিনেত্রীর একাডেমিক এওয়ার্ড প্রাপ্ত হন।
ধর্ষণের পর্নোগ্রাফি স্কটল্যান্ড, ইংল্যান্ড ও ওয়ালসে অবৈধ।
স্কটল্যান্ডে, "ক্রিমিনাল জাস্টিস এবং লাইসেন্সিং (স্কটল্যান্ড) এক্ট ২০১০" তীব্রমাত্রার পর্নোগ্রাফিকে অপরাধভুক্ত করেছিলেন। এখানে অন্তর্ভুক্ত ছিল অসম্মতিসূচক সঙ্গম, ধর্ষণ,এবং নিগ্রহ সংক্রান্ত ক্রিয়া। যারা সম্মতি থাকা সত্ত্বেও ধর্ষনের মত চিত্র ফুটিয়ে তুলে, তারাও এই অপরাধের অন্তর্ভুক্ত ছিল। এর সর্বোচ্চ সাজা ছিল ৩ বছরের জেল, ও অপরাধ হিসেবে জরিমানা। এই আইনটা যদিও ব্যবহার হচ্ছে না এবং প্রথম চারবছরে শুধুমাত্র একটাই এরকম কেস চলেছে।
ইংল্যান্ড এবং ওয়ালসেও যে পর্নোগ্রাফি ধর্ষণকে ফুটিয়ে তুলে (কিন্ত বয়স্কদের সম্মতি থাকে, এধরনের কর্মকাণ্ড আইনত অবৈধ। ৬৩ নং ধারা এবং ইমিগ্রেশন এক্ট ২০০৮ অনুসারে উচ্চমাত্রার পর্নোগ্রাফিকে অপরাধ হিসেবে ধরা হয়েছে, কিন্তু সুষ্পষ্টভাবে কোন পর্নোগ্রাফি ধর্ষণ হিসেবে বিবেচ্য হবে, তা বলা হয় নি। সেসময় ভাবা হত, অবসিন পাবলিকেশন এক্ট ১৯৫৯ অনুযায়ী ইংল্যান্ড ও ওয়ালসে ধর্ষণের পর্নোগ্রাফি বিক্রি করা অবৈধ কিন্তু ২০১২ সালে আর ভি পিককের বর্ণনা অনুযায়ী বলা হয়েছিল, এই বিষয়টা ওই কেসের সাথে সামঞ্জস্যপুর্ণ নয়। যুক্তরাজ্যের প্রধানমন্ত্রী ডেভিড ক্যামেরুন ২০১৩ সালে নতুন আইনের সংযোজন করেন। এনএসপিসিসির ভাষণে তিনি বলেছেন, পর্নোগ্রাফির মাধ্যমে যখন কৃত্তিম ভাবে ধর্ষণকে ফুটিয়ে তোলা হয়, তা প্রকারান্তরে নারীর বিরুদ্ধে যৌন সহিংসতাকেই সাধারণ করে তোলে।
জার্মানিতে পর্নোগ্রাফির মাধ্যমে বাস্তব বা মিথ্যা যেই ধর্ষণ ই ফুটিয়ে তোলা হোক না কেন, তা আইনত নিষিদ্ধ।
ধর্ষণের পর্নোগ্রাফিতে যুক্তরাষ্ট্রে আইনত বৈধ বাধা আছে। ল এনফোর্সমেন্ট এজেন্সি এই বিষয়ের উপর নজর রাখে, কারণ তারা বিশ্বাস করে, এই ধর্ষণের পর্নোগ্রাফির মধ্যে অপরাধ ঘটে।
১৩তম মেরিল-প্রথম আলো পুরস্কার
১৩তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ত্রয়োদশ আয়োজন। ২০১০ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১১ সালে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জাহিদ হাসান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ ফিরোজা বেগমকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
শ্বেত সিংহ
সিংহের অতি দুর্লভ এক প্রজাতি শ্বেত সিংহ। মাত্র চল্লিশ বছর আগে আফ্রিকায় বিজ্ঞানীরা প্রথম এদের অস্তিত্ব আবিষ্কার করেন। বর্তমানে মাত্র চল্লিশটির মত শ্বেত সিংহ জীবিত আছে। গায়ের রঙ সাদা হওয়ায় এরা নিজেদের লুকিয়ে রাখতে পারে না। ফলে বনে শিকার করা এদের জন্য খুব কঠিন। বিজ্ঞানীরা তাই চিড়িয়াখানায় শ্বেত সিংহ সংরক্ষণের চেষ্টা করছেন।
১৪তম মেরিল-প্রথম আলো পুরস্কার
১৪তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের চতুর্দশ আয়োজন। ২০১১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১২ সালের ২৬শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী, নুসরাত ইমরোজ তিশা ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় মুস্তফা মনোয়ারকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
বিজন সেতু হত্যাকান্ড
বিজন সেতু হত্যাকান্ড ১৯৮২ সালের ৩০ এপ্রিলের দিন পশ্চিমবঙ্গের কলকাতার উপকন্ঠে বালিগঞ্জে সংঘটিত আনন্দমার্গী ১৬ সন্ন্যাসী ও ১ জন সন্ন্যাসিনীর হত্যাকান্ডকে বোঝায়। দিনের বেলায় সংঘটিত হওয়া সত্বেও এই ঘটনার জন্য আজও কাউকে গ্রেপ্তার করা সম্ভব হয়নি। আনুষ্ঠানিক বিচারবিভাগীয় তদন্তের জন্য বারে বারে আহ্বান জানানোর পর ২০১২ সালে উক্ত হত্যাকান্ডের তদন্তের জন্য একটি একজনের তদন্ত-কমিশন গঠন করা হয়।
১৯৮২ সালের ৩০ এপ্রিলের দিন আনন্দমার্গী ১৬জন সন্ন্যাসী ও একজন সন্ন্যাসিনীকে কলকাতার তিলজলাতে অবস্থিত তাঁদের মুখ্য কার্যালয়ে হওয়া একটি শিক্ষা সম্মেলনে নিয়ে যাওয়া অবস্থায় ট্যাক্সির ভিতর থেকে টেনে বাইরে আনা হয়। একই সময় তিনটি ভিন্ন স্থানে মারা যাওয়া পর্যন্ত তাঁদেরকে প্রহার করা হয়েছিল এবং তাঁদের দেহগুলি একত্র করে আগুন লাগিয়ে দেয়া হয়েছিল। খবরে প্রকাশ যে, দিনর বেলায় প্রকাশ্য স্থানে সংঘটিত এই ঘটনা হাজার হাজার লোক প্রত্যক্ষ করেছিল
আইএসও ৬৩৯-১ কোডের তালিকা
আইএসও ৬৩৯ হল একটি প্রমিত নামকরণ পদ্ধতি যার দ্বারা ভাষাকে শ্রেণীভুক্ত করা হয়। প্রত্যেকটি ভাষাকে লাতিন লিপির ছোট হাতের দুই বর্ণ (৬৩৯-১) বা তিন বর্ণ (৬৩৯-২ এবং ৬৩৯-৩) দিয়ে চিহ্নিত করা হয়।
নীচের সারণিতে পরপর যেভাবে তথ্য দেওয়া হল:
১৫তম মেরিল-প্রথম আলো পুরস্কার
১৫তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের পঞ্চদশ আয়োজন। ২০১২ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৩ সালের ২৫শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় সঙ্গীতজ্ঞ রামকানাই দাশকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
শ্বাপদ
শ্বাপদ শব্দের আভিধানিক অর্থ মাংসাশী হিংস্র প্রাণী। কিন্তু শ্বাপদ শব্দের মূল অর্থ কুকুরের পদ বা কুকুরের পা। ‘শ্বা’ সংস্কৃত শব্দ। এর অর্থ কুকুর। সুতরাং যে সকল জীবজন্তুর পদ বা পা কুকুরের মতো তারাই শ্বাপদ। কিন্তু বাংলা ভাষায় শ্বাপদ বলতে হিংস্র জীবজন্তুই বোঝায়। এ অর্থে বাঘ, সিংহ, ভল্লুক প্রভৃতিও শ্বাপদ।
প্রতিপাল্য প্রাণী
জীববিজ্ঞানের পরিভাষায় প্রতিপাল্য প্রাণী () বলতে সেইসব প্রাণীকে বোঝায় যাদের নবজাতকেরা ডিম ফোটা বা জন্মের পরপর স্বাধীনভাবে চলাচলে অক্ষম হয় এবং যাদেরকে বেশ কিছু সময় খাদ্য ও সুরক্ষা দিয়ে প্রতিপালন করতে হয়।
প্রতিপাল্য প্রাণীদের নবজাতকদের বেশির ভাগ সময় চোখ ফুটতে দেরি হয় (পাখিদের ক্ষেত্রে), গায়ে পালক বা লোম থাকে না এবং এরা নিজে নিজে খাবার সংগ্রহ করে বেঁচে থাকতে পারে না। 
বক, চড়ুই, বাজ, পেঁচা, কোকিল জাতীয় পাখিদের প্রজাতি এবং স্তন্যপায়ী প্রাণীদের মধ্যে মার্সুপিয়াল ও তীক্ষ্ণদন্তী প্রাণীসহ কুকুর, বিড়াল ও মানুষও প্রতিপাল্য প্রাণীদের দলে পড়েছে।
অকালপক্ক প্রাণী
জীববিজ্ঞানের পরিভাষায় অকালপক্ক প্রাণী () বলতে সেইসব প্রাণীদেরকে বোঝায় যাদের নবজাতকেরা উন্মুক্ত চোখ (পাখিদের ক্ষেত্রে) ও স্বাধীন চলনের ক্ষমতা নিয়ে জন্মায় ও খাদ্য সংগ্রহের কৌশল দ্রুত রপ্ত করে। এদেরকে বেশি দিন প্রতিপালন করা লাগে না।
পাখিদের মধ্যে মুরগী ও হাঁসের বাচ্চারা অকালপক্ক হয়। স্তন্যপায়ীদের মধ্যে খুরযুক্ত প্রাণী যেমন ঘোড়া, গরু, ইত্যাদি অকালপক্ক হয়।
নীড়বাসী প্রাণী
জীববিজ্ঞানের পরিভাষায় নীড়বাসী প্রাণী () বলতে সেইসব প্রাণীকে বোঝায় যাদের নবজাতকেরা জন্মের পরে বেশ কিছু সময় তার বাসস্থলে (পাখির বাচ্চাদের ক্ষেত্রে নীড়ে) থাকে। এসময় তারা বাবা-মা কিংবা প্রতিপালকের কাছ থেকে খাদ্য, সুরক্ষা ও বেঁচে থাকার জন্য দক্ষতা অর্জন করে।
জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে "নীড়বাসী" ( "নেস্‌ট্‌হকা") ও "নীড়ত্যাগী" ( "নেস্‌ট্‌ফ্ল্যুখ্‌টা") পরিভাষা দুইটি ব্যবহার করেন।
বেশির ভাগ স্তন্যপ্রায়ী প্রাণী এবং বহুসংখ্যক পাখির প্রজাতি নীড়বাসী হয়। সংখ্যাগরিষ্ঠ নীড়বাসী প্রাণী প্রতিপাল্য প্রাণী হয়ে থাকে। জীবনচক্রে নীড়বাসী প্রাণীর মস্তিষ্ক প্রাথমিক আয়তনের ৮-১০ গুণ বৃদ্ধি পায়; অন্যদিকে নীড়ত্যাগী প্রাণীদের মস্তিষ্ক প্রাথমিক আয়তন থেকে দেড় থেকে আড়াই গুণ বৃদ্ধি পায়
নীড়ত্যাগী প্রাণী
নীড়ত্যাগী প্রাণী () বলতে সেসব প্রাণীকে বোঝায় যাদের নবজাতকেরা ডিম ফোটা বা জন্ম নেওয়ার পরে স্বল্প সময়ের মধ্যেই তাদের নীড় (পাখিদের ক্ষেত্রে) বা জন্মস্থল ছেড়ে চলে যায় ও স্বাধীনভাবে বসবাস করতে পারে।
অতীতে নীড়ত্যাগী ও অকালপক্ক প্রাণীদেরকে একই বলে মনে করা হত। এটা ঠিক যে সব নীড়ত্যাগী প্রাণীই অকালপক্ক (অর্থাৎ তারা উন্মুক্ত চোখ ও স্বাধীনভাবে চলাচলের ক্ষমতা নিয়ে জন্ম নেয়)। কিন্ত সব অক্কালপক্ক প্রাণীই নীড়ত্যাগী নয়; এদের কেউ কেউ জন্মস্থল বা নীড়ে থেকে যেতে পারে এবং সেক্ষেত্রে এদেরকে নীড়বাসী প্রাণী হিসেবেই গণ্য করা হয়।
জার্মান জীববিজ্ঞানী লোরেনৎস ওকেন ১৮১৬ সালে প্রথম পাখিদের শ্রেণীকরণ করতে গিয়ে নীড়বাসী ( ‘’নেস্‌ট্‌হকা’’) ও নীড়ত্যাগী ( ‘’নেস্‌ট্‌ফ্ল্যুখ্‌টা’’) পরিভাষাদ্বয় ব্যবহার করেন।
নীড়ত্যাগী প্রাণীদের মস্তিষ্ক সমগ্র জীবদ্দশায় প্রাথমিক আয়তন থেকে দেড় থেকে আড়াই গুণ বৃদ্ধি পায়। তুলনামূলকভাবে নীড়বাসী প্রাণীদের মস্তিষ্ক আয়তনে অনেক বেশি, প্রায় ৮-১০ গুণ বৃদ্ধি পায়।
পানিকাটা পাখি, হাঁসজাতীয় পাখি ও মুরগীজাতীয় পাখির প্রজাতিরা সাধারণত নীড়ত্যাগী হয়।
জয়শ্রী বর্মণ
জয়শ্রী বর্মণ() (জন্ম ১৯৬০) একজন ভারতীয় চিত্রশিল্পী। তিনি পৌরাণিক কাহিনীগুলির উপর ভিত্তি করে চিত্রাংকনের জন্য বিখ্যাত। ১৯৮৫ সালে, ভারত সরকার তাঁকে ন্যাশনাল অ্যাওয়ার্ড সম্মান দ্বারা ভূষিত করে।
জয়শ্রী বর্মণ জন্মগ্রহণ করেন ভারতের কলকাতায়। অঙ্কনের সঙ্গে জড়িত ছোট বেলা থেকে, প্রথম অঙ্কন প্রতিযোগিতায় নাম দেন যখন তিনি ক্লাস থ্রিতে পরেন। তার প্রিয় বন্ধু ওপুমা, লেখক পূর্ণেন্দু পত্রীর কন্যা, প্রথম পুরস্কার পেয়েছিল। তার জন্য খুশি ছিলেন কিন্তু কেন তিনি ভাল আঁকতে পারলেন না তাই তিনি অসুখী। সে দিন থেকে, তিনি অঙ্কনে মন দেন আর জানতেন যে তিনি বড় হয়ে একজন শিল্পী হবেন তাই তিনি ভিন্নভাবে পোষাক পড়া, ফ্যাব্রিক পেইন্ট দিয়ে তার সাদা ক্যানভাস জুতোতে আঁকা। তারপর, তিনি কলকাতার ভিসুয়াল কলেজ অব আর্টের পাশাপাশি শান্তিনিকেতনে কলা ভবন থেকে শিল্পে প্রাথমিক শিক্ষা লাভ করেন। ১৯৮৪ সালে, তিনি ফ্রান্সে গিয়ে শিক্ষক সিজারজির () নিকট চারুকলারও অধ্যয়ন করেন। কিংবদন্তি, ক্ষুদ্রাকৃতি, জাতি রূপ এবং প্রকৃতি থেকে অনুপ্রেরণা তোলার মাধ্যমে তিনি প্রাণবন্ত চিত্রকল্পসমূহ তৈরি করেন যেখানে নদী, পাখি, প্রাণী, ফুল, ফল, দেব-দেবীর আবির্ভাব হয়, প্রতিটি সময় একটি ভিন্ন কেন্দ্রবিন্দু এবং সামান্য পার্থক্যের সাথে।
জয়শ্রী বর্মণের প্রসারিত পরিবারে অনেক বিখ্যাত শিল্পী রয়েছেন: তার স্বামী পরেশ মাইতি তিনি ভারতে এবং অন্য দেশে তার শিল্পের প্রদর্শনী করেছেন এবং বিভিন্ন পুরস্কারও জিতেছেন। তার কাকা চিত্রশিল্পী শক্তি বর্মণ ফ্রান্সে বসবাস ও কাজ করেন, বিভিন্ন পুরস্কারও জিতেছেন; এবং তার ভগিনী, মায়া বর্মণ, একজন উল্লেখযোগ্য শিল্পী। ২০০৫ সালে, তিনি তার এই সমস্ত পরিবারের শিল্পীদের কাজ, "দ্যা ফেমিলি” (), নামক একটি প্রদর্শনী তৈরি করাতে সাহায্য করেন।
দিল্লি, কলকাতা, মুম্বাই, বেঙ্গালুরু এবং ভারতের অন্যান্য শহরগুলিতে বেশ কয়েকটি একাকী ও দলের অনুষ্ঠানগুলিতে জয়শ্রী বর্মণের কাজ প্রদর্শিত হয়েছে। তিনি আন্তর্জাতিক প্রকল্প ও কর্মশালাগুলিতেও অংশগ্রহণ করেছেন যেমন জার্মানিতে ট্রিনিয়েল () এবং কিছু প্রদর্শনী লন্ডনে। তার কাজ এনজিএমএ () দিল্লি সহ সরকারি ও বেসরকারী সংগ্রহ অনুষ্ঠিত হয়।
জয়শ্রী বর্মণ, তার চিত্রকলায় ব্যথা, আনন্দ, স্বপ্ন এবং জীবনের ভয়ের উপর দৃষ্টি নিবদ্ধ করেন। তার চিত্রে জল রং, তেল, প্রাকৃতিক রঙ্গক, অনচ্ছ জলরঙের মিশ্রণ এবং রঙের পেন্সিল সহ মিশ্র মাধ্যম ব্যবহার রয়েছে।
পশ্চিম এশিয়া
পশ্চিম এশিয়া বলতে এশিয়া মহাদেশের দক্ষিণ-পশ্চিম প্রান্তে অবস্থিত একটি অঞ্চলকে বোঝায়। পশ্চিম এশিয়া ও মধ্যপ্রাচ্যের মধ্যে খুব বেশি পার্থক্য নেই। পশ্চিম এশিয়াতে মধ্যপ্রাচ্যের অন্যতম দেশ মিশর অন্তর্ভুক্ত নয় (দেশটিকে উত্তর আফ্রিকার অংশ ধরা হয়)। এছাড়া মধ্যপ্রাচ্য-বহির্ভূত ককেসাস অঞ্চলটিকেও পশ্চিম এশিয়ার অন্তর্গত করা হয়। পশ্চিম এশিয়ার আয়তন প্রায় ৬২,৫৫,১৬০ বর্গকিলোমিটার এবং এখানে প্রায় ৩১ কোটির কিছু বেশি লোকের বাস।
জাতিসংঘের ভূবিন্যাস অনুযায়ী নিচের দেশগুলি পশ্চিম এশিয়ার অন্তর্ভুক্ত।
জীপ কেলেংকারি, ভারত
১৯৪৮ সালে সংঘটিত জীপ কেলেংকারি স্বাধীন ভারত-এর প্রথম বৃহৎ কেলেংকারি বলে পরিচিত৷ সেইসময়ে যুক্তরাজ্য-এ ভারতীয় হাই কমিশনার পদে নিযুক্ত থাকা ভি. কে. মেনন প্রোটোকল ভঙ্গ করে এক বিদেশী কোম্পানীর থেকে সৈন্যবাহিনীর জীপ গাড়ী ক্রয় করার জন্য একটি ৮০ লাখ টাকার এক নির্ব্বাহে (contract) স্বাক্ষর করেন৷
ভি. কে. কৃষ্ণ মেনন প্রোটোকল ভঙ্গ করে বিদেশী কোম্পানীর সাথে ২০০ টি সৈন্যবাহিনীর জীপ গাড়ী ক্রয় করার জন্য ৮০ লাখ টাকার এক নির্ব্বাহে স্বাক্ষর করেন৷ সময়মত সম্পূর্ণ দাম আদায় করার পর মাত্র ১৫৫ টি জীপগাড়ী ভারত পায়৷ তাৎপর্য্যপূর্ণভাবে সেইসময়কার প্রধানমন্ত্রী নেহরু সরকারকে সেইসংখ্যক গাড়ী বলপূর্বক গ্রহণ করতে বাধ্য করা হয়৷ ১৯৫৫ সালের ৩০ সেপ্টেম্বরে সেইসময়ের গৃহমন্ত্রী গোবিন্দ বল্লভ পন্ট (Govind Ballabh Pant) ঘোষণা করেন যে, এই জীপ কেলেংকারি তদন্ত কমিটির পরামর্শ আইনব্যবস্থা ভঙ্গ করার জন্য বন্ধ করা হয়েছে৷ এর কিছুদিন পর ১৯৫৬ সালের ৩ ফেব্রুয়ারি কৃষ্ণ মেননকে পোর্টফলিওবিহীন ক্যাবিনেট মন্ত্রীরূপে নেহরুর মন্ত্রীসভাতে অন্তর্ভুক্ত করা হয়৷ পরবর্ত্তীকালে এই কৃষ্ণমেনন নেহরুর এক ঘনিষ্ঠ সতীর্থ হন এবং প্রতিরক্ষা মন্ত্রীরূপেও কার্য্যনির্বাহ করেন।
ভেংকাইয়া নাইডু
মুপ্পাভারাপু ভেংকাইয়া নাইডু (জন্ম ১ জুলাই ১৯৪৯) ভারতের ১৩তম উপরাষ্ট্রপতি। তিনি মোদী কেবিনেটে আবাস ও শহরের দরিদ্রতা উন্নয়ন মন্ত্রী, নগরীয় উন্নয়ন মন্ত্রী ও তথ্য ও সম্প্রচারণ মন্ত্রী হিসাবে পরিষেবায় নিযুক্ত ছিলেন। ২০০২ সালের থেকে ২০০৪ সাল পর্যন্ত তিনি ভারতীয় জনতা পার্টির অধ্যক্ষ হিসাবে কার্যকরী ছিলেন। এর আগে তিনি অটল বিহারী বাজপায়ীর কেবিনেটে গ্রামোন্নয়ন মন্ত্রী ছিলেন।
২০১৭ সালের উপরাষ্ট্রপতি নির্বাচনে তিনি রাষ্ট্রীয় গণতান্ত্রিক মোর্চার সমর্থিত প্রার্থী হন। তিনি তাঁর নিকটতম প্রতিদ্বন্দী ইউনাইটেড পিপলস ফ্রন্টের গোপালকৃষ্ণ গান্ধীকে পরাজিত করে ভারতের ১৩ তম উপরাষ্ট্রপতি হিসাবে নির্বাচিত হন।
২০১৭ সালের ১১ আগষ্ট তারিখে ভারতের রাষ্ট্রপতি রাম নাথ কোবিন্দ তাঁকে উপরাষ্ট্রপতি রূপে শপথ গ্রহণ করান।
ভেংকাইয়া নাইডুর ব্যক্তিগত ওয়েবসাইট
জয় পাণ্ডা
বৈজায়ান্ত্ "জয়" পাণ্ডা () একজন ভারতীয় রাজনীতিক। বর্তমান ভারতের নিম্ন কক্ষ লোকসভার সদস্য। তিনি বিজু জনতা দলের সদস্য রূপে কেন্দ্রপারা লোকসভা কেন্দ্র থেকে বিজয়ী হন। তিনি ২০০০র থেকে ২০০৯ সাল পর্যন্ত রাজ্যসভার সদস্য ছিলেন।
১৯৬৪ সালের ১২ জানুয়ারি কটকে জয় পাণ্ডার জন্ম হয়েছিল। তাঁর পিতা বংশীধর পাণ্ডা ও মাতা ইলা পাণ্ডা। তিনি মিচিগান প্রযুক্তি বিশ্ববিদ্যালয়ে (Michigan Technological University) অধ্যয়ন করেন। অভিযান্ত্রিক ও ম্যানেজমেন্টের জ্ঞানে পুষ্ট পাণ্ডা রাজনীতিতে পদার্পন করার আগে কর্পোরেট সেক্টরে কাজ করেছিলেন। তিনি বিজু জনতা দল গঠন করতে বিজু পাটনায়ককে এবং পরে নবীন পাটনায়ককে সহযোগিতা করেন।
পাণ্ডা ১৯৯৪ সালে জাগী মঙ্গত পাণ্ডাকে বিয়ে করেন। তাঁর স্ত্রী জাগী মঙ্গত পাণ্ডা একজন উদ্যোগপতি এবং বর্তমান অরটেল কমিউনিকেশন লিমিটেডের পরিচালন সঞ্চালক।
১৬তম মেরিল-প্রথম আলো পুরস্কার
১৬তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ষোড়শ আয়োজন। ২০১৩ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৪ সালের ২৫শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন জুয়েল আইচ ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা রাজ্জাককে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১৭তম মেরিল-প্রথম আলো পুরস্কার
১৭তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের সপ্তদশ আয়োজন। ২০১৪ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৫ সালের ৮ই মে ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন নুসরাত ইমরোজ তিশা, মোশাররফ করিম ও সাজু খাদেম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা ফাহ্‌মিদা খাতুনকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১৮তম মেরিল-প্রথম আলো পুরস্কার
১৮তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের অষ্টাদশ আয়োজন। ২০১৫ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৬ সালের ২৮শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন তাহসান রহমান খান। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা কবরীকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
১৯তম মেরিল-প্রথম আলো পুরস্কার
১৯তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের উনবিংশ আয়োজন। ২০১৬ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৭ সালের ২১শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও পূর্ণিমা। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেতা সৈয়দ হাসান ইমামকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
২০তম মেরিল-প্রথম আলো পুরস্কার
২০তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের বিংশ আয়োজন। ২০১৭ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১৮ সালের ৩০শে মার্চ ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন ফেরদৌস আহমেদ ও পূর্ণিমা। এ বছর মেরিল-প্রথম আলো আজীবন সম্মাননা পুরস্কার প্রদান করা হয় অভিনেত্রী ববিতাকে।
নিচে বিজয়ী ও মনোনীতদের তালিকা দেওয়া হল। বিজয়ীদের নাম গাঢ় বর্ণে তালিকাভুক্ত করা হয়েছে।
মাইকেল ফাসবেন্ডার
মাইকেল ফাসবেন্ডার (ইংরেজি: Michael Fassbender; জন্ম: ২ এপ্রিল, ১৯৭৭) হলেন জার্মানিতে জন্মগ্রহণকারী আইরিশ অভিনেতা। তার চলচ্চিত্রে অভিষেক হয় "৩০০" চলচ্চিত্রে অভিনয়ের মধ্য দিয়ে। "হাঙ্গার" (২০০৮) ছবিতে তার কাজের জন্য তিনি প্রথম পরিচিতি লাভ করেন এবং ব্রিটিশ ইন্ডিপেন্ডেন্ট ফিল্ম পুরস্কার লাভ করেন। তার পরবর্তী চলচ্চিত্রসমূহ হল "ফিশ ট্যাংক" (২০০৯), "ইনগ্লোরিয়াস বাস্টার্ডস" (২০০৯), "জেন আইয়ার" (২০১১), "আ ডেঞ্জারাস মেথড" (২০১১), "প্রমিথিউস" (২০১২) ও এর অনুবর্তী পর্ব "অ্যালিয়েন: কভেনেন্ট" (২০১৭)।
২০১১ সালে তিনি মার্ভেল কমিকসের "" চলচ্চিত্রে ম্যাগনেটো চরিত্রে অভিনয় করেন এবং "" (২০১৪) ও "" (২০১৬) চলচ্চিত্রে অভিনয় করেন। ২০১১ সালে তিনি "শেম" চলচ্চিত্রে একজন যৌনাসক্তের ভূমিকায় অভিনয় করে ভেনিস চলচ্চিত্র উৎসব থেকে শ্রেষ্ঠ অভিনেতা বিভাগে ভল্পি কাপ অর্জন করেন এবং গোল্ডেন গ্লোব পুরস্কার ও বাফটা পুরস্কারের মনোনয়ন লাভ করেন। ২০১৩ সালে "টুয়েলভ ইয়ার্স আ স্লেইভ" ছবিতে ক্রীতদাসদের মনিব এডউইন এপস চরিত্রে অভিনয় করেন সমাদৃত হন এবং তার প্রথম শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। এছাড়া তিনি রিডলি স্কট পরিচালিত "দ্য কাউন্সেলর" (২০১৩), ড্যানি বয়েল পরিচালিত "স্টিভ জবস" (২০১৫) ও "ম্যাকবেথ" (২০১৫) ছবিতে কাজ করেন। "স্টিভ জবস" ছবিতে তার ভূমিকার জন্য তিনি একাডেমি, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।
২০১৭ সালে তিনি অভিনেত্রী আলিসিয়া ভিকান্দারের সাথে বিবাহবন্ধনে আবদ্ধ হন।
বেটি বচাও বেটি পঢ়াও
বেটি বচাও, বেটি পঢ়াও অভিযান (অনুবাদ: কন্যা শিশু বাঁচান, কন্যা শিশুকে পড়ান) ভারত-এর একটি সামাজিক প্রচার অভিযান, যার লক্ষ্য হ'ল কন্যা সন্তানের জন্য কল্যাণমূলক পরিষেবা প্রদানের দক্ষতা বৃদ্ধি তথা সচেতনতা সৃষ্টি। এই প্রকল্পটির জন্য ১০০ কোটি টাকা (১৬ মিলিয়ন মার্কিন ডলার) প্রাথমিক তহবিলে প্রদান করা হয়েছিল ।
এই যোজনাটি প্রথম অবস্থায় উত্তর প্রদেশ, হরিয়ানা, উত্তরাখন্ড, পাঞ্জাব, বিহার ও দিল্লিতে প্রচলনের টার্গেট করা হয়েছিল । ২০০১ সালের লোকগণনার তথ্য অনুযায়ী, ভারতের শিশুর লিঙ্গের অনুপাত (০-৬বছর) প্রতি ১০০০ জন ছেলের বিপরীতে মাত্র ৯৩৩ জন মেয়ে। যা ২০১১ সালে প্রতি ১০০০জন ছেলের বিপরীতে ৯১৮ জন মেয়েতে নিম্নগামী হয়। অন্যদিকে ২০১২ সালে UNICEFর এক তথ্যে প্রকাশ হওয়া মতে লিঙ্গ বৈষম্যর অনুপাতের ক্ষেত্রে মোট ১৯৫টি রাষ্ট্রর মধ্যে ভারতে ৪১ তম স্থান অর্জন করেছে। দেশসমূহের এই তথ্য অনুসরি ভারতের ২০১১ সালের জনসংখ্যা অনুপাত ১০০০ জন পুরুষের বিপরীতে ৯৪৩ জন মহিলা। লিঙ্গ বৈষম্যতার এই অনুপাত ২০১১ সালে ২০০১র অনুপাতে উর্দ্ধগামী হয়েছে।
এই যোজনার প্রাথমিক লক্ষ্য ছিল লিঙ্গ বৈষম্যর অনুপাত হ্রাস করা। এটি, মহিলা ও শিশু উন্নয়ন মন্ত্রণালয়, স্বাস্থ্য ও পরিয়াল কল্যাণ মন্ত্রণালয় তথা মানব সম্পদ উন্নয়ন মন্ত্রণালয় দ্বারা যৌথভাবে চালানো একটি জাতীয় উদ্যোগ। এই উদ্যোগে প্রাথমিকভাবে সমগ্র দেশের ১০০টি জেলাকে ধরা হয়েছিল, যেসব জেলার লিঙ্গ বৈষম্যতার অনুপাত বেশি। ২০১৪ সালের আন্তর্জাতিক কন্যা শিশু দিবস পালন উপলক্ষে প্রধানমন্ত্রী নরেন্দ্র মোদী দেব কন্যাভ্রূণ হত্যা নির্মূলকরণের জন্য ভারতবাসিকে আহ্বান জানিয়েছিলেন এবং এই সম্পর্কীয় অপরাধ নির্মূল হেতু ভারতীয় নাগরিকদের প্রস্তাবনা আহ্বান করেছিলেন।
ভারতের প্রধানমন্ত্রী নরেন্দ্র মোদী ২০১৫ সালের ২২ জানুয়াারী তারিখে এই 'বেটি বচাও, বেটি পঢ়াও' (BBBP) প্রকল্পটির শুভারম্ভ করেন। ২০১৬ সালের ২৬ আগষ্ট তারিখে ২০১৬ সালের অলিম্পিকের ব্রোঞ্জ মেডেল বিজেতা সাক্ষী মালিককে BBBPর প্রতিনিধি হিসাবে ঘোষণা করা হয়।
১৯৯১ সালের জাতীয় লোকগণনার তথ্য প্রকাশের পর ভারতে লিঙ্গবৈষম্যর এই ব্যবস্থাটি প্রথম লক্ষ্য করা হয়েছিল এবং ২০০১ সালের লোকগণনার তথ্যের ভিত্তিতে এই লিঙ্গবৈষম্যর আনুপাতিক সমস্যাটি যে এক গুরুত্বর সমস্যার দিকে যাচ্ছে সেই বিষয়টি স্পষ্ট হয়। ভারতের অন্যান্য অঞ্চল সমূহ থেকে উন্নয়নশীল রাজ্য সমূহে এই আনুপাতিক পার্থক্য বেশি বলে প্রমাণিত হয়। ভারতের যৌতুক ব্যবস্থাটিকে প্রায়ই কন্যাভ্রূণ হত্যার কারণ হিসাবে দোষারোপ করা হয়; সমাজে প্রচলিত প্রথা অনুসারে কন্যা সন্তানের বিয়ের সময়ে এক মোটা অংকের যৌতুক প্রদান করতে হয়। ফলত সন্তানের অভিভাবকের জন্য এটি এক বৃহৎ চিন্তার কারণ, বিশেষকরে আর্থিক ভাবে দুর্বল অভিভাবকরা এই বোঝা বহন করতে না পেরে কন্যাভ্রূণ হত্যার মত অপরাধে জড়িত হয়ে পড়ে।
গাড়োয়াল বিভাগ
গাড়ওয়াল উত্তরাঞ্চলীয় রাজ্য উত্তরাখণ্ডের পশ্চিমাঞ্চল এবং প্রশাসনিক বিভাগ, যা গাড়ওয়ালীদের বাসস্থান।